**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА**

**НАРОДНОТО СЪБРАНИЕ**

**ДО**

**Г-ЖА МЕГЛЕНА КУНЕВА**

**ВИЦЕПРЕМИЕР И**

**МИНИСТЪР НА ОБРАЗОВАНИЕТО И**

**НАУКАТА**

**НА РЕПУБЛИКА БЪЛГАРИЯ**

**ВЪПРОС**

от Валентин Любенов Павлов

Народен представител от ПГ на Реформаторския блок, 14-ти МИР Перник

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО: Застъпването в учебната програма на българските училища православното християнство и религията.**

**Уважаема госпожо Министър,**

В основния закон на Република България - Конституцията в чл. 13, ал. 3, е записано, че традиционна религия в Република България е източноправославното вероизповедание. Всеизвестно е, че в годините на тежки исторически изпитания Българската православна църква е  била опора на народа и има водеща роля за развитието на образованието, а вярата – за съхранението на българския дух и моралните ценности. Социологическите проучвания сочат, че и до днес БПЦ е институцията с най-голямо доверие, а през последните дни от чужбина дойде новината, че е предложена за Нобелова награда заради ролята на БПЦ в спасяването на  българските евреи.  През годините на войнстващ атеизъм  държавното управление успя да откъсне народа от неговата Църква и това стана причина да се наруши традицията познанието за вярата да се предава в семейството. През последните години нараства мнението сред българското общество за нуждата от предмет религия - православие  в българското училище.  За това настоява и Църквата. Практиката и наблюденията показват, че сред децата,  които изучават религия като свободно избираем предмет в училище и в неделни училища към църквите се наблюдава добро поведение и липса на агресия. За съжаление,  при приемането на Закона за предучилищното и училищното образование предметът религия - православие не успя да се утвърди като задължително избираем в българското училище.

Във връзка с гореизложеното, моля да ми отговорите:

Какво е мнението на Министерство на образованието и науката за това към настоящия етап?

Как православното християнство и историята на Българската православна църква са застъпени в учебните програми, които се разработват в момента?

24.03.2016 г. **Народен представител:**

гр. София **д-р Валентин Павлов**